Ulhas

Ulhas er en 122 km lang elv på vestkysten av India. Den munner ut i Mumbai og hele elven ligger i staten Maharashtra. Nedslagsfeltet er på 4637 km².

Elven starter i fjellene Vest-Ghat 600 moh og renner nordover og vestover til den renner ut i Arabiahavet. Den deler seg i en nordlig grein som renner ut i Vasai Creek og en sørlig grein som renner ut i Thane Creek. Slik omslutter Ulhas øya Salsette, som Mumbai ligger på.How a river dies. Artikkel i The Hindu 17. mai 2016 

Ulhas får det meste av vannet fra monsunregnet i månedene fra juni til oktober. Gjennomsnittlig nedbør i nedslagsfeltet er om lag 2943 mm. Sideelver til Ulhas er Pej, Barvi, Bhivapuri, Murbari, Kalu, Bhasta, Poshir og Shilar. Av disse står Kalu og Bhasta for nesten 56% av det totale nedslagsfeltet.Om Ulhas hos Water Resources Information System of India  

 Forurensning 
Ulhas er drikkevannskilde for byene Badlapur og Navi Mumbai. Etter den store tørken i 2012, da elven ble nesten tørrlagt og man likevel fortsatte å tømme avfall i den, ble «Save Ulhas River Project» påbegynt.Maharashtra’s Ulhas River has been losing a battle with pollution. Till now. Artikkel hos catch news 18. juli 2017 Ved målinger på flere steder i elva i 2013 fant man COD-nivå på 4000 mg/l mens akseptabelt nivå er 250 mg/l. Det ble da ikke funnet liv i elva.Greens: Monitor discharge in Ulhas river. Artikkel i Times of India 18. mars 2013

Save Ulhas River Project brakte saken inn for National Green Tribunal (NGT). Etter to år vant de saken der, men den ble brakt inn for retten. Der tapte de i de to første rettsinstanser, men vant til slutt i Supreme Court. Dermed håper de å redde elven.Maharashtra’s Ulhas River has been losing a battle with pollution. Till now. Artikkel hos catch news 18. juli 2017

 Referanser 

Kategori:Elver i India